อมตะควัก168 ลบ.ซื้อหุ้นบ.ย่อยเพิ่ม
บอร์ดอมตะมีมติให้ซื้อหุ้นในบริษัทย่อยเพิ่มความมั่นคงด้านธุรกิจพลังงาน และสาธารณูปโภค
20 ก.ค. 2553

บอร์ดอมตะมีมติให้ซื้อหุ้นในบริษัทย่อยเพิ่มความมั่นคงด้านธุรกิจพลังงาน และสาธารณูปโภค
นายวิบูลย์ กรมดิษฐ์ กรรมการและประธานเจ้าหน้าที่ปฏิบัติการ บริษัท อมตะ คอร์ปอเรชั(AMATA) เปิดเผยว่า ที่ประชุมคณะกรรมการบริษัทเมื่อวันที่ 20 ก.ค. นี้ มีมติให้ซื้อหุ้นเพิ่มในบริษัท อมตะ จัดจำหน่ายก๊าซธรรมชาติ ซึ่งให้บริการก๊าซธรรมชาติ สำหรับอุตสาหกรรม โดยระบบท่อจัดจำหน่ายภายในนิคมอุตสาหกรรมอมตะนคร จังหวัดชลบุรี และนิคมอุตสาหกรรมอมตะซิตี้ จังหวัดระยอง จำนวน 1.6 ล้านหุ้น หรือ 10% จากบริษัท Chevron Thailand NGD Holding Ltd. ในราคาหุ้นละ 105 บาท รวมเป็นเงิน 168 ล้านบาท ทำให้อมตะถือหุ้นเพิ่มเป็น 20% 
วัตถุประสงค์การซื้อครั้งนี้ เพื่อเพิ่มสัดส่วนการลงทุนในธุรกิจด้านพลังงาน และสาธารณูปโภค และเพิ่มความมั่นคงให้ระบบสาธารณูปโภคของโครงการ ส่วนแหล่งเงินในการซื้อมาจากเงินทุนหมุนเวียนและการกู้จากสถาบันการเงิน